als_Latn dik_Latn sag_Latn
Ashtu si qeveria angleze, edhe Holanda ka vendosur që paratë e taksapaguesve t’ia japë Microsoft në mënyrë që të vazhdojë të mbështesë sistemin operativ Windows XP për 12 muaj.
Webwereld.nl raporton se qeveria i ka ofruar miliona euro kompanisë Microsoft, por nuk është dhënë një shifër specifike. Marrëveshja do të përfshijë 34 mijë deri në 40 mijë kompjuterë që kanë të instaluar sistemin Windows XP, nga tani deri në janarin e vitit tjetër. Microsoft do të realizojë të enjten përditësimet e platformës OS për publikun e gjerë. Pjesë e marrëveshjes është edhe se kompjuterët e përdorur nga qeveritarët duhet të përditësohen tek sistemet e tjera Windows 7 ose Windows 8.
Dy nga pesë këshillat lokale në Holandë përdorin akoma platformën Windows XP në kompjuterët e tyre, por kjo marrëveshje e vendosur nuk përfshin ndonjë mbështetje shtesë për këto rajone lokale. Siç edhe kemi raportuar më parë, platforma Windows XP vazhdon akoma të përdoret nga më shumë se një e katërta e kompjuterëve në të gjithë botën.
(Herë të lexuara: 225)
als_Latn als_Latn als_Latn als_Latn